شەفەق نیوز/  پۆلیس هەولێر، ئمڕوو چوارشەممە، دو كەس لەوەخت كێبڵ دزین دەسگیر كرد و دەسنریا وەبان ماشین و چشتەیلیان.
پۆلیس هەولێر ئمڕوو لە بەیاننامیگ راگەیان، ساعات 6:10 خولەک شەوەکی، لەبان جادەی 120 مەتریی هەولێر، دو تومەتبار وەناوەیل (د. م. خ) و (ھ. ح. م) وە تۆمەت دزین كێبڵ كارەبای جادە دەسگیر كردن.
لە بەیاننامەگە هاتیە، لە مەوقەی دەسگیركردن تومەتبارەیل دەسنریا وەبان ماشینیگ (نیسان سەنی – تاكسی) و كۆسەرە و هەڕە و تاقم سپانە و چەقو.
دیاریکرد، وە مەبەست ئەنجامدان ڕێكارە یاسایی هەردگ توومەتبارەگە ڕادەس بنكەی پۆلیسی (توڕەق) كریان.
